Politisk uro omkring lukningen af Dronninglund Sygehus.

Et flertal i Region Nordjylland bestående af Socialdemokraterne, Venstre, Konservative, Radikale Venstre og Liberal Alliance indgik i torsdags en aftale om at lukke de to nordjyske sygehuse i henholdsvis Dronninglund og på Mors. Men nu er der politisk uro, for flere politikere mener, at baglandet ikke er blevet spurgt. Poul Erik Andreasen fra Socialdemokraterne og Asta Skaksen fra Venstre, der begge bor i Dronninglund, melder begge ud, at de ikke vil stemme for en lukning af sygehusene, når regionsrådet skal stemme den 23. juni.